**KVIETIMAS TEIKTI NEFORMALIOJO VAIKŲ ŠVIETIMO KAIŠIADORIŲ RAJONO SAVIVALDYBĖJE PROGRAMAS 2023-IESIEMS METAMS**

**NVŠ programas (tik mokyklinio amžiaus 1–12 kl. vaikams) planuojama pradėti įgyvendinti 2023 m. vasario 1 d**.

**NVŠ TEIKĖJAMS, PLANUOJANTIEMS VYKDYTI NVŠ PROGRAMAS, REKOMENDUOJAME PRADĖTI PASIRENGIMO DARBUS:**

**1 žingsnis. Laisviesiems mokytojams įsigyti verslo liudijimą arba individualios veiklos pažymėjimą (trumpiausiam laikotarpiui) ir užsiregistruoti**Švietimo ir mokslo institucijų registre (toliau – ŠMIR) (registruojasi tik nauji NVŠ teikėjai). Nuo rugsėjo 5 d. konsultacijas teikia ir registraciją vykdo Švietimo, kultūros ir sporto  skyriaus vyriausioji specialistė Virginija Batutienė, mob. 8 609 39 742, el. paštas virginija.batutiene@kaisiadorys.lt. Be verslo liudijimo ar individualios veiklos pažymėjimo ŠMIRe neregistruojami. Juridiniai asmenys, norintys vykdyti neformalųjį vaikų švietimą, taip pat turi būti registruoti ŠMIRe. Įstaigų nuostatuose ar įstatuose turi būti nurodyta, kad gali vykdyti neformalųjį vaikų švietimą.

Registracijai pateikti užpildytą, pasirašytą ir nuskenuotą kortelę. Laisvieji mokytojai pildo „Laisvojo mokytojo duomenų registravimo kortelę“, o juridiniai asmenys pildo [,,Kito švietimo teikėjo duomenų registravimo kortelę“ (ŠMIR kortelės)](https://kaisiadorys.lt/data/public/uploads/2022/09/smir-kitosvietimoteikejoregistravimas-duomenu-registravimo-kortele1.docx). Visi dokumentai teikiami el. paštu virginija.batutiene@kaisiadorys.lt.

* NVŠ teikėjų registracija vykdoma iki 2022 m. rugsėjo 28d.

**2 žingsnis. Užregistruoti teikiamą(as) NVŠ programą(as) Neformaliojo švietimo programų registre (toliau – NŠPR)**[**www.nspr.smm.lt**](http://www.nspr.smm.lt/)**elektronine forma.**

* Registruojant programą reikia užpildyti:

 1) [NVŠ teikėjo prašymą tapti NŠPR vartotoju (NŠPR\_Teikėjo anketa - Prašymas )](https://kaisiadorys.lt/data/public/uploads/2022/09/nspr-teikejo-anketa.-prasymas.docx),

 2) [pasižadėjimą saugoti asmens duomenų paslaptį (NŠPR Pasižadėjimas )](https://kaisiadorys.lt/data/public/uploads/2022/09/nspr-pasizadejimas.docx).

* Pasirašytus ir nuskenuotus dokumentus (PDF ir Word formatais) prašome siųsti el. paštu egle.lesniauskiene@nsa.smm.lt

Teikėjas el. paštu gaus NŠPR prisijungimo kodus, su kuriais galės prisijungti NŠPR. Jame ([**www.nspr.smm.lt**](http://www.nspr.smm.lt/)**)** reikia užpildyti NVŠ programos „kortelę“ (galima nepildyti tik dalies, kur reikia įrašyti anglų kalba) ir pateikti įregistruoti. Tik atsiradus žymai programa „įregistruota“, atsiranda programos kodas, kurį reikia įrašyti į programos paraišką 1 priede.  Jeigu Jus informavo, kad yra klaidų, tuomet jas reikia ištaisyti ir vėl pateikti įregistruoti. Po to NŠPR jau galima teikti programą akreditavimui (elektroniniu būdu iki 2022 m. spalio 1 d.).

Kilus klausimų dėl NŠPR duomenų tvarkymo, teikimo ir jų naudojimo, prašytume kreiptis į:

Algirdą Benetį, tel. +370 658 184 36, el. p. algirdas.benetis@nsa.smm.lt;

Eglę Lesniauskienę, tel. +370 658 184 21, el. p. egle.lesniauskiene@nsa.smm.lt.

**3 žingsnis. Iki spalio 1 d.** Neformaliojo švietimo teikėjas kiekvienai vertinimuoi teikiamai NVŠ programai elektroniniu būdu [www.nspr.smm.lt](http://www.nspr.smm.lt/) užpildo NVŠ programos atitikties reikalavimams paraišką (Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 patvirtinto Neformaliojo vaikų švietimo programų finansavimo ir administravimo tvarkos aprašo 1 priedą).

                Programos trukmė – iki 9 mėn. per metus (vasaris–gegužė, birželis, rugsėjis–gruodis). Veiklos vykdomos ne mažiau kaip 8 val. per mėnesį, 2 val. per savaitę.

                Vienoje programoje planuoti užimti  ne daugiau kaip  60 mokinių (mokinių skaičius grupėje ir programoje gali keistis, atsižvelgiant į gautą finansavimą). Ne prioritetinių programų grupes formuoti  ne daugiau kaip po 20 mokinių, prioritetines – iki 15-os.

 Finansuojant NVŠ programas, prioritetai teikiami šioms programoms: techninės kūrybos, gamtos ir ekologijos, informacinių technologijų, technologijų, medijų krypties NVŠ programoms, prisidedančioms prie STEAM įgyvendinimo plėtros. Pirmumo teisę turi vidutinius, didelius ir labai didelius specialiuosius ugdymosi poreikius turintys mokiniai, gaunantys socialinę paramą arba turintys teisę į socialinę paramą.

                Savivaldybės sprendimas dėl NVŠ teikėjo ir pateiktos NVŠ programos akreditacijos bus pateiktas el. paštu iki gruodžio 1 d. Jei programos atitiktis savivaldybėje patvirtinta, NVŠ teikėjas pereina prie 4 žingsnio.

                   **4 žingsnis.** NVŠ teikėjo registracija Mokinių registre. NVŠ teikėjas pildo [Prašymą](https://kaisiadorys.lt/data/public/uploads/2022/09/mr-prasymas.docx) ir Pasižadėjimą ([MR Prašymas](https://kaisiadorys.lt/data/public/uploads/2022/09/mr-prasymas.docx). [MR Pasižadėjimas](https://kaisiadorys.lt/data/public/uploads/2022/09/mr-pasizadejimas_105132-4.docx)). **Užpildytus Mokinių registro Naudotojo dokumentus (originalus) reikia pateikti** Nacionalinei švietimo agentūrai adresu: K. Kalinausko g. 7, LT-03107 Vilnius. Pasirašytus ir nuskenuotus dokumentus (PDF ir Word formatu) prašome siųsti el. paštu **virginija.stambrauskiene@nsa.smm.lt**

                   Iš Mokinių registro administratoriaus gavęs reikalingas nuorodas prisijungti, NVŠ teikėjas registruoja mokinius Mokinių registre.

Konsultacijas teikia Švietimo, kultūros ir sporto skyriaus vyriausioji specialistė Virginija Batutienė, mob. 8 609 39742, el. p. virginija.batutiene@kaisiadorys.lt, ir Nacionalinės švietimo agentūros Mokinių registro darbuotoja Virginija Stambrauskienė, mob. 8 658 18 389, el. p. **virginija.stambrauskiene@nsa.smm.lt**

**5 žingsnis.** Viešinti NVŠ programą ir sudaryti Neformaliojo vaikų švietimo teikimo sutartis su mokinių tėvais. Informaciją apie kitus darbus teiks Švietimo, kultūros ir sporto skyriaus vyriausioji specialistė Rita Janušaitytė, el. paštas rita.janusaityte@kaisiadorys.lt, mob. 8 600 14 234.